**ROMÂNIA (nu produce efecte juridice)**

**JUDEŢUL MUREŞ INIŢIATOR**

**MUNICIPIUL TÂRGU MUREŞ Primar,**

**DIRECŢIA ŞCOLI Sóos Zoltán**

**Nr. \_\_\_\_\_\_\_\_\_\_\_din 14.10.2021**

**REFERAT DE APROBARE**

**privind exprimarea acordului în vederea realizarii investiției ” construire creșa mare” în Municipiul Târgu Mureș și predarea către Compania Națională de Investiții CNI SA a amplasamentului situat în Târgu Mureș, str. Milvocului nr.1-5.**

Legea educației naționale nr.1/2011, cu modificările și completările ulterioare reglementează nivelul antepreșcolar ca făcând parte din educația timpurie. Conform aceluiași act normativ , educația antepreșcolară se organizează în creșe , gradinițe și centre de zi.

Prin Legea nr.201/2018 pentru modificarea și completarea unor acte normative în domeniul educației se stabilește faptul că  *preluarea creșelor în cadrul sistemului de educație se realizează începând cu anul școlar 2019-2020*. Prin OUG nr.23/2019, termenul de mai sus a fost prorogat, în baza art.II alin.1 până la începutul anului școlar 2021-2022.

În urma adoptării HCL nr.286/22.09.2021, Municipiul Târgu Mureș a aprobat trecerea creselor în subordinea unităților de invățământ pentru ca acestea să facă parte din sistemul de educație, conform dispozitiilor legale în vigoare.

Întrucât în România, serviciile de educație timpurie au fost organizate o lungă perioadă ca sisteme divizate între mai multe autorități, acestea nu a beneficiat de organizare unitară si interesul pentru extinderi.. Astfel, creșa a fost considerată unitate sanitară și a funcționat pe baza unui model de îngrijire centrat pe sănătate și pe nutriție. Trecerea acestora, în 2001, în subordinea administrației publice locale nu a fost însoțită de modificarea statutului lor ca servicii de îngrijire și educație destinate copiilor mici. Învățământul preșcolar a fost permanent în responsabilitatea Ministerului Educației. Legea educației naționale nr. 1/2011 recunoaște apartenența serviciilor de educație timpurie antepreșcolare la sistemul de educație. Din organizarea divizată a sistemului de educație timpurie din România, atât sub aspectul legislației, cât și al autorității responsabile, au rezultat o serie de provocări, precum: modalități deficitare de colaborare dintre autoritățile responsabile de serviciile de educație timpurie antepreșcolară; formare continuă deficitară; abordarea diferențiată a unităților creșe, față de grupele de creșe organizate în grădiniță; provocările legate de finanțare; lipsa de profesionalizare în domeniul managementului unităților de educație timpurie.

Cercetările internaționale arată că performanțele școlare ulterioare și beneficiile pe termen lung sunt influențate, în mod direct, de durata de participare a copiilor la educația timpurie

Statisticile referitoare la educația timpurie din România și concluziile rapoartelor și proiectelor implementate în acest domeniu evidențiază o serie de aspecte critice, provocări și dificultăți, care necesită intervenții ameliorative.

La capitolul Educație, planurile Guvernului au fost introducerea costului standard pentru antepreșcolari: “asigurarea finanțării per elev pentru învățământul antepreșcolar, conform prevederilor legale, începând cu anul școlar 2021/2022”, “extinderea rețelei de creșe în sistemul public, astfel încât să crească rata de cuprindere a copiilor cu vârste între 0-3 ani”.

La capitolul extinderea rețelei de creșe, Municipiul Târgu Mureș, a beneficiat de sprijin din partea Ministerului Dezvoltării Lucrărilor și Administrației, prin ordinal MDLPA 1207/26.08.2021 a fost aprobata realizarea de două creșe în localitatea Târgu Mureș.

Prin adresa nr. 38.124/31.08.2021, înregistrată la Municipiul Târgu Mureș, sub nr.61382/31.08.2021, Compania națională de Investiții a solicitat Municipiului Târgu Mureș transmiterea documentelor necesare aprobării indicatorilor tehnico/economice, printre care si o hotărâre de consiliul local privind acordul de predare a amplasamentului destinat realizării investiției.

Întrucât, lucrările de dezmembrare a imobilului identificat de autoritatea public locală ca putând fi pus la dispozitie în vederea demarării investiției au durat până la data de 11.10.2021, când a fost eliberat planul de amplasament avizat de OCPI, iar conform adresei mai sus invocate termenul de predare a toturor documentelor este 26 octombrie 2021, în caz contrar riscand să peirdem finantarea, se impune supunerii dezbaterii de urgent Consiliuluil Local respective hotărâre, care în conformitate cu dispozitiile art.129, alin.1, alin.7 lit.a, din OUG nr.57/2019, acesta are initiativă si hotărăște , în condițiile legii, în toate problemele de interes local, asigurând potrivit atributiilor sale cadrul necesar pentru funizarea serviciilor publice de interes local, privind educația.

Aviz favorabil al

compartimentului de resort,

Direcţia Şcoli,

Ing. Horaţiu Lobonţ

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ, cu modificările și completările ulterioare

**R O M Â N I A (** nu produce efecte juridice)

**JUDEŢUL MUREŞ Primar,**

**CONSILIUL LOCAL AL MUNICIPIULUI TÂRGU MUREŞ Sóos Zoltán**

**H O T Ă R Â R E A nr. .........**

**din ........................................2021**

**privind exprimarea acordului în vederea realizarii investiției ” construire creșa mare” în Municipiul Târgu Mureș și predarea către Compania Națională de Investiții CNI SA a amplasamentului situat în Târgu Mureș, str. Milvocului nr.1-5.**

***Consiliul local municipal Târgu Mureş, întrunit în şedinţă extraordinara ,***

***Având în vedere :***

Referatul de aprobare a proiectului de hotărâre înregistrat sub nr. **\_\_\_\_\_\_\_din 14.10.2021,** inițiat de primarul Municipiului Târgu Mures prin Direcţia Şcoli, exprimarea acordului în vederea realizarii investiției ” construire creșa mare” în Municipiul Târgu Mureș și predarea către Compania Națională de Investiții CNI SA a amplasamentului situat în Târgu Mureș, str. Milvocului nr.1-5.

Raportul Comisiilor de Specialitate din cadrul Consiliului Local al Municipiului Târgu Mureș.

In conformitate cu prevederile:

Ordinul MDLPA nr.1207/26.08.2021 privind aprobarea proiectului construire creșa mare, investitii cuprinse în programul național de costructie creșe

Art.27 alin.1, ind.1, alin.1, 1 ind.2, din Legea nr.1/2011, Legea Educației naționale cu modificarile și completările ulterioare , astfel cum au fost prevăzute în OUG nr.100/2021

**Art.**80-82 din Lega 24/2000 privind normele de tehnică legislativă pentru elaborarea actelor normative cu modificările şi completările ulterioare

În temeiul prevederilor art.129, alin.(1), alin.2 lit.b, alin.( 7) lit.”a”,art.134, alin(.4), art.136, art.139 alin.(1), din OUG nr.57/2019 privind Codul administrativ,cu modificările și completările ulterioare

**H o t ă r ă ş t e :**

**Art. 1**. Se aprobă **exprimarea acordului în vederea realizarii investiției ” construire creșa mare” în Municipiul Târgu Mureș și predarea către Compania Națională de Investiții CNI SA a amplasamentului situat în Târgu Mureș, str. Milvocului nr.1-5** înscris în Cf nr.142155 Târgu Mureș, nr.cadastral. 142155.

**Art.2**. Predarea amplasamentului menționat la art.1 se va face pe baza de protocol încheiat între Municipiul Târgu Mureș și Ministerul Dezvoltării, Lucrărilor Publice și Administrației, prin CNI

**Art.3.** Se mandatează primarul Municipiului Târgu Mureș, d.l **Sóos Zoltán,**  cu semnarea protocolului.

**Art.4** Se aprobă predarea amplasamentului situat în Târgu Mureș, str. Milcovului nr.1-5, liber de sarcini, cu documentele urbanistice conform reglementărilor în vigoare.

**Art.5**. Se aprobă asigurarea finanțării de către Municipiul Târgu Mureș pentru realizarea racordului la utilități

**Art.6** Se aprobă menținerea destinației imobilului realizat pe o perioadă de minim 15 ani, după predarea investitiei către autoritatea publică locală.

**Art.7** Cu aducerea la îndeplinire a prevederilor prezentei hotărâri se însărcinează executivul Municipiului Târgu Mureș prin Direcția Scolii, Direcția Economică și Administratia Domeniului Public și Direcția tehnică

**Art.8.** În conformitate cu prevederile art. 252, alin. 1, lit. c, art.255 din OUG nr.57/2019 privind Codul administrativ şi ale art.3, alin.1 din Legea nr.554/2004 Legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**Art.9**. Prezenta hotărâre se comunică :

* Direcției Școli
* Direcției Economice
* Administratia Domeniului Public
* Direcția tehnică

**Viză de legalitate**

**Secretarul general al Municipiului Tîrgu Mureş**

**Bâta Anca Voichița**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ, cu modificările și completările ulterioare